Op die spoor van spierdistrofie(Foto: iStock) Die voorreg om sorgeloos rond te beweeg, is iets wat ons so dikwels as vanselfsprekend aanvaar. Vir 1 uit elke 1 200 kinders en volwassenes is selfs eenvoudige daaglikse aktiwiteite, soos tandeborsel of om ŉ lenteblom te pluk, nie beskore nie, omdat hulle letterlik deur ŉ seldsame siekte lamgelê word. Volgens die Spierdistrofiestigting van Suid-Afrika is spierdistrofie ŉ groep van meer as 30 meestal oorgeërfde (genetiese) siektes wat spierswakheid veroorsaak. Met verloop van tyd krimp en verswak die spiere, wat ŉ mens se vermoë om te loop en eenvoudige dagtake te verrig, beïnvloed. Die siekte tas uiteindelik ook die hart en longe aan. Sommige vorme van spierdistrofie kom reeds by geboorte voor of ontwikkel tydens die kinderjare. Ander ontwikkel eers tydens volwassenheid. Daar is nie tans ŉ geneesmiddel vir dié siekte waarop die soeklig in September tydens Spierdistrofiebewustheidsmaand val nie. Daar is verskeie soorte spierdistrofie, maar die mees algemene vorme daarvan sluit in: Genetiese mutasies of veranderings is die oorsaak van die meeste vorms van spierdistrofie. Een of albei ouers kan ŉ foutiewe geen aan hul kind oordra, selfs al het die ouer nie die toestand nie. Soms kan ŉ persoon egter spierdistrofie ontwikkel sonder dat daar ŉ bepaalde oorsaak is. Spierswakheid is die vernaamste simptoom en die soort spierdistrofie bepaal die verskillende spiere en dele van die liggaam wat geraak word. Ander tekens van spierdistrofie sluit in: (Foto: iStock) As jou mediese dokter vermoed dat jy of jou kind spierdistrofie het, kan een of meer van die volgende toetse gedoen word: Hoewel navorsers steeds stoei om ŉ geneesmiddel vir spierdistrofie te ontwikkel en die siekte se simptome langsamerhand vererger, is daar sekere stappe wat gedoen kan word om die persoon se lewensgehalte te verbeter, insluitend: Hoewel ŉ mens niks kan doen om spierdistrofie te stuit nie, kan leefstylaanpassings jou lewensgehalte merkbaar verbeter. Dit sluit in: Bykomende bronne: Mayo Clinic, WebMD, Cleveland Clinic, Healthline en Medical News Today.